Pada 16 Disember 1944, pihak Jerman menyerang Ardennes. "Pertempuran Bulge" ini memaksa pergerakan besar tentera A.S. keluar dari utara Alsace dan Lorraine untuk menentang serangan Jerman. Pada Januari, tentera tambahan A.S. telah digerakkan ke utara bagi menangani penyerangan balas Jerman di utara Alsace, Operasi Nordwind ("Unternehmen Nordwind"). Mengambil peluang daripada garisan Bersekutu yang terbentang, Himmler mengarahkan penawanan semula Strasbourg. Serangan tentera Jerman merentasi Rhine di Gambsheim pada 5 Januari 1945 dan kelak menduduki pengkalan terdepan ("bridgehead") termasuk bandar Herrlisheim, Drusenheim, dan Offendorf di utara Strasbourg. Di selatan Strasbourg, tentera Jerman di Kelompok Colmar menyerang dari utara ke arah Strasbourg pada 7 Januari, mengakibatkan kekalahan teruk pada Kor II Perancis, tetapi mereka akhirnya tidak dapat memecahkan pertahanan Perancis.